text: Gamle dyster på cykel
  16 september 2012 kl. 10.24
  Der afholdes mange cykelløb både i udlandet og herhjemme i Danmark. Nu også i Guderup, men et noget specielt et af slagsens - og måske det første af sin art i Danmark.
  Deltagerne i cykelløbet er beboere på og omkring byens plejecenter - dog assisteret af hjælpere..
  Guderup Plejecenters Frivillige har fremskaffet 10 parcykler til dette usædvanlige cykelløb.
  Der cykles i 2 etapper. Dette betyder at i alt 20 ældre er på cykel - de ældste er over 90 år.
  Se den dejlige reportage i TV SYD kl. 19.30
  